ΓΡΑΠΤΗ ΕΡΩΤΗΣΗ P-0671/01

υποβολή: Daniel Varela Suanzes-Carpegna (PPE-DE) προς την Επιτροπή

(26 Φεβρουαρίου 2001)

Θέμα: Εισφορές για τη χορήγηση αλιευτικής άδειας στα πλαίσια των Διεθνών Αλιευτικών Συμφωνιών της ΕΕ

1. Εχει άραγε η Ευρωπαϊκή Επιτροπήπόψη της τη συνεισφορά των κοινοτικών εφοπλιστών στην Πολιτική Συνεργασίας για την Ανάπτυξη της ΕΕ μέσω της καταβολής εισφορών για την χορήγηση αλιευτικής άδειας στο πλαίσιο των Αλιευτικών συμφωνιών της ΕΕ με τις αναπτυσσόμενες χώρες; Επίσης λαμβάνει άραγεπόψη της τη συνεισφορά αυτή κατά τον καθορισμό του ποσού που οφείλουν να καταβάλλουν, για το λόγο αυτό, οι κοινοτικοί εφοπλιστές που συμμετέχουν στις συμφωνίε αυτές;

2. Γνωρίζει η Ευρωπαϊκή Επιτροπή ότι η συνεισφορά στη συνεργασία για την ανάπτυξη και τη μείωση της φτώχειας δεν καταβάλλεται, ή, τουλάχιστον όχι με το ίδιο ποσοστό, στις αποκαλούμενες συμφωνίες του Βορρά και ότι, συγχρόνως, οι εισφορές για τις άδειες δενφίστανται ή είναι κατώτερες από εκείνες που ισχύουν στις συμφωνίες με τις χώρες του Νότου; Θα μπορούσε η Επιτροπή να αναφέρει ποια είναι η θέση της ως προς το θέμα αυτό;

Απάντηση του κυρίου Fischler εξ ονόματος της Επιτροπής

(26 Μαρτίου 2001)

1. Η Επιτροπή γνωρίζει ότι εκτός από τη χρηματική αντιστάθμιση που καταβάλλεται από την Κοινότητα, οι αλιευτικές συμφωνίες παρέχουν στα σχετικά παράκτια κράτη συμπληρωματικά έσοδα μέσω των τελών που καταβάλλονται από τους εφοπλιστές. Κατά συνέπεια, οι δύο αυτές οικονομικές συνιστώσες λαμβάνονταιπόψη από την Επιτροπή κατά τις διαπραγματεύσεις για την ανανέωση των ληξιπρόθεσμων πρωτοκόλλων.

Ως προς το θέμα του εάν τα τέλη των εφοπλιστών αντιπροσωπεύουν συνεισφορά στην ανάπτυξη των παράκτιων κρατών, η Επιτροπήπενθυμίζει ότι, παρά το γεγονός ότι καμία διάταξη των ισχυουσών συμφωνιών δεν προβλέπει ότι τα έσοδα αυτά πρέπει να διατίθενται για ειδικές ενέργειες στον τομέα της αλιείας της σχετικής χώρας, ενώ ένα όλο και μεγαλύτερο μέρος της αντιστάθμισης καταβάλλεται από τον κοινοτικό προϋπολογισμό (για ειδικές) ενέργειες, τα έσοδα αυτά είναι σύμφωνα με τις διατάξεις του άρθρου 62 παράγραφος 4 της Σύμβασης των Ενωμένων Εθνών για το δίκαιο της θαλάσσης, σύμφωνα με τις οποίες τα παράκτια κράτη μπορούν να χορηγούν άδειες σε αλιείς, ή για πλοία και αλιευτικά εργαλεία, έναντι πληρωμής τελών ή οποιασδήποτε άλλης αντιστάθμισης η οποία, στην περίπτωση των αναπτυσσόμενων παράκτιων κρατών μπορεί να αφορά συνεισφορά στη χρηματοδότηση του τεχνικού εξοπλισμού του κλάδου της αλιείας.

2. Η Επιτροπή γνωρίζει επίσης τις διαφορές μεταξύ των συμφωνιών που αποκαλούνται συμφωνίες του βορρά και εκείνων που αποκαλούνται συμφωνίες του νότου. Η Επιτροπή εκτιμά ότιπάρχουν σημαντικές διαφορές μεταξύ των εταίρων του βορρά και εκείνων του νότου, τόσο από απόψεως αναγκών όσο και από απόψεως ανάπτυξης. Κατά συνέπεια, πρέπει να προσαρμόζει τις συμφωνίες της με ορισμένα παράκτια κράτη στο πλαίσιο διμερών ή πολυμερών σχέσεων ανάλογα με τις διαφορές και τα θέματα που διακυβεύονται. Λαμβάνονταςπόψη τα ανωτέρω, η Κοινότητα δεν επικαλέστηκε ποτέ την ανάγκη να συνεισφέρει, μέσω των αλιευτικών της συμφωνιών, στην καταπολέμηση της φτώχειας σε ορισμένους από τους εταίρους της του βορρά. Αντιθέτως, αυτό συμβαίνει με ορισμένους από τους εταίρους της του νότου.

Στην Πράσινη Βίβλο της σχετικά με την Κοινή Αλιευτική Πολιτική, η Επιτροπή διαπίστωσε τη διαφορά αυτή που επικαλείται το αξιότιμο μέλος του Κοινοβουλίου και προτείνει τη σχετική προσαρμογή της εξωτερικής πολιτικής της.